Πράσινοι - Αλληλεγγύη

Οι Πράσινοι - Αλληλεγγύη ήταν οικολογικό ελληνικό πολιτικό κόμμα, που ιδρύθηκε το 2014. Ιδρυτής και συμπρόεδρος του κόμματος ήταν ο Νίκος Χρυσόγελος. Από το Μάρτιο του 2020 αποτελούσε συνιστώσα του κόμματος Πράσινοι.Μέσω διαδικτύου το ιδρυτικό συνέδριο του Πράσινου κόμματος Ελλάδας

 Ιστορία 
Οι Πράσινοι - Αλληλεγγύη ιδρύθηκαν στις 21 Μαρτίου 2014 με πρωτοβουλία του τότε ευρωβουλευτή Νίκου Χρυσόγελου, ο οποίος είχε αποχωρήσει από το κόμμα των Οικολόγων Πράσινων, τον Φεβρουάριο του ίδιου έτους.Οικολόγοι Πράσινοι: Αποχώρησε ο Ν. Χρυσόγελος ανακοίνωσε νέο κόμμα

Το κόμμα συμμετείχε στις ευρωεκλογές του 2014, συγκέντρωσε το 0,50% της λαϊκής ψήφου και δεν εξέλεξε ευρωβουλευτή. Στις αυτοδιοικητικές εκλογές του ίδιου έτους υποστήριξε οικολογικούς συνδυασμούς.

Ενόψει των εκλογών του Ιανουαρίου του 2015, οι Πράσινοι συνεργάστηκαν με τη Δημοκρατική Αριστερά, σε κοινό συνδυασμό, υπό την ονομασία «Πράσινοι - Δημοκρατική Αριστερά». Επικεφαλής του ψηφοδελτίου Επικρατείας του συνδυασμού τοποθετήθηκε ο συγγραφέας Βασίλης Βασιλικός.Το ψηφοδέλτιο Επικρατείας του συνδυασμού «ΠΡΑΣΙΝΟΙ – ΔΗΜΟΚΡΑΤΙΚΗ ΑΡΙΣΤΕΡΑ» Ωστόσο, το σχήμα «Πράσινοι - Δημοκρατική Αριστερά» δεν κατάφερε να εισέλθει στη Βουλή, αφού συγκέντρωσε ποσοστό της τάξης του 0,48%, πολύ χαμηλότερο από το όριο του 3%, που χρειαζόταν.Υπουργείο Εσωτερικών - Αποτελέσματα εθνικών εκλογών Ιανουαρίου 2015«Εξαϋλώθηκαν» οι Πράσινοι- ΔΗΜΑΡ

Το κόμμα συμμετείχε αυτόνομα στις ευρωεκλογές του 2019, χωρίς αξιόλογα αποτελέσματα (0,45%).Υπουργείο Εσωτερικών - Ευρωεκλογές 2019: Επίσημα αποτελέσματα Ενόψει, ωστόσο, των πρόωρων εκλογών του ίδιου έτους συμμετείχε στις διεργασίες μεταξύ κινήσεων και στελεχών του οικολογικού χώρου, με σκοπό την αυτόνομη κάθοδο οικολογικού συνδυασμού στις εκλογές.Oι Πράσινοι στις εθνικές εκλογές Όμως, εξαιτίας του στενού χρονικού περιθωρίου, η κάθοδος στις εκλογές δεν κατέστη δυνατή.

Μετά τις εκλογές οι Πράσινοι-Αλληλεγγύη συμμετείχαν στις συζητήσεις για τη συγκρότηση ενός αυτόνομου και ενωτικού πράσινου κόμματος.Χρυσόγελος-Τρεμόπουλος ιδρύουν νέο κόμμα οικολόγωνΙδρύουν κόμμα οι Πράσινοι στην ΕλλάδαΠράσινοι: Προχωρά η ίδρυση κόμματος - Τον Φεβρουάριο το συνέδριο Το Μάρτιο του 2020 συμμετείχε στο συνέδριο του κόμματος Πράσινοι, του οποίου αποτελεί συν-ιδρυτικό μέλος του, μαζί με το Κόμμα Πειρατών Ελλάδας και άλλα στελέχη του οικολογικού κινήματος.

Τον Δεκέμβριο του 2022, ενόψει των εκλογών του 2023, ανακοινώθηκε η συμμετοχή των Πράσινων - Αλληλεγγύη στον εκλογικό συνασπισμό «Πράσινο & Μωβ» με άλλα κόμματα του πράσινου χώρου.Συμμαχία για σύγχρονες, οικολογικές απαντήσεις Ο συνδυασμός αποκλείστηκε στην εκλογική αναμέτρηση του Μαΐου,Εκλογές 2023: Ποια κόμματα κόπηκαν, ποια πέρασαν ωστόσο, συμμετείχε στις επαναληπτικές εκλογές του Ιουνίου, στις οποίες έλαβε ποσοστό 0,30%,Υπουργείο Εσωτερικών: Εθνικές εκλογές - Ιούνιος 2023 χωρίς να εκλέξει βουλευτές. Μετά τις εκλογές ο συνασπισμός διαλύθηκε.

Τον Δεκέμβριο του 2023, στο 3ο συνέδριο των Πρασίνων στο οποίο συμμετέχουν οι Πράσινοι - Αλληλεγγύη, αποφασίστηκε η συγκρότηση, σε συνεργασία με άλλες πολιτικές δυνάμεις του πράσινου χώρου, ενιαίου πράσινου κόμματος, ενόψει των ευρωεκλογές του 2024.Ξεκινάει το 3ο Τακτικό συνέδριο των ΠΡΑΣΙΝΩΝ3ο τακτικό συνέδριο των Πράσινων με άνοιγμα στην κοινωνία Στις 25 Φεβρουαρίου 2024, πραγματοποιήθηκε το ιδρυτικό συνέδριο του ενιαίου κόμματος «Πράσινοι - Οικολογία», το οποίο αποτελεί συγχώνευση των κομμάτων «Πράσινοι» και «Οικολογία».Συνέδριο Πράσινοι – Οικολογία / Για μια πράσινη Ελλάδα μέσα σε μια δημοκρατική Ευρώπη – Ανοιχτό το ενδεχόμενο συνεργασιώνΟι «Πράσινοι» συμμαχούν με την «Οικολογία»: Συνέδριο ενότητας ενόψει και των ευρωεκλογών

 Προτάσεις 
Οι Πράσινοι στη Διακήρυξή τους παρουσίασαν τις προτάσεις τους. Συνοπτικά, αυτές είναιΕκλογική Διακήρυξη Πρασίνων:
Μια κοινωνικά και περιβαλλοντικά υπεύθυνη οικονομία, ένα άλλο μοντέλο ανάπτυξης απεξαρτημένο από τη βρώμικη οικονομία του άνθρακα και το διεφθαρμένο πολιτικό σύστημα.
Δημιουργία ποιοτικών, αξιοπρεπών και βιώσιμων θέσεων εργασίας, με έμφαση στην κοινωνική συνοχή, την οικολογική καινοτομία και την προστασία του περιβάλλοντος.
Δυναμική προώθηση του πολιτισμού μας και ουσιαστική βελτίωση της δημόσιας παιδείας.
Ενίσχυση της συμμετοχικής δημοκρατίας, της αλληλεγγύης και της κοινωνικής μέριμνας.
Προάσπιση των δημοκρατικών θεσμών, των ανθρωπίνων δικαιωμάτων και των πολιτικών ελευθεριών.
Εμπέδωση της αξίας της αρμονικής συνύπαρξης μεταξύ των ανθρώπων, αλλά και του ανθρώπου με τη φύση.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2015 I Νίκος Χρυσόγελος  29.820(με ΔΗΜ.ΑΡ.) 0,48%(με ΔΗΜ.ΑΡ.)  13ο κόμμαΕκτός Βουλής 2023 ΙΙ 21.188 0,41%  15ο κόμμαΕκτός Βουλής 

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2009 Νίκος Χρυσόγελος δε συμμετείχε δε συμμετείχε  - Π-Ε.Ε.Σ. 2014 28.365 0,50%  22η - 2019 25.443 0,45%  24η -

 Παραπομπές 

 Εξωτερικοί Σύνδεσμοι 


Κατηγορία:Πρώην πολιτικά κόμματα στην Ελλάδα
Κατηγορία:Οικολογικά κόμματα
Κατηγορία:Πράσινη πολιτική